TOA เลิกบ.ย่อย “อิมเมจิกา” ยันไม่กระทบธุรกิจ
TOA เลิกบ.ย่อย "อิมเมจิกา" ยันไม่กระทบธุรกิจ
15 ก.ย. 2563

บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ด้วยที่ประชุมคณะกรรมการบริษัทฯครั้งที่ 8/2563 ซึ่งประชุมวันนี้ (15 ก.ย.63) ได้มีมติอนุมัติให้เลิกกิจการ บริษัท อิมเมจิกา จำกัด ซึ่งเป็นบริษัทย่อยที่บริษัทฯถือหุ้นทางตรงในสัดส่วน 100% โดยมีผลตั้งแต่วันที่ 15 ก.ย.63 เพื่อลดค่าใช้จ่ายในการบริหารจัดการ เนื่องจากปัจจุบันบริษัทย่อยดังกล่าวไม่ได้ประกอบกิจการทางการค้าแล้ว โดยการเลิกบริษัทย่อยดังกล่าวไม่ได้ส่งผลกระทบต่อการดำเนินงานและฐานะทางการเงินของบริษัทฯแต่อย่างใด และบริษัทฯจะดำเนินการในส่วนที่เกี่ยวข้องกับการจดทะเบียนเลิกบริษัทย่อยดังกล่าวและชำระบัญชีให้เป็นไปตามขั้นตอนตามที่กฎหมายกำหนดต่อไป
